《宗伯奎玉庭师以承晖园纪恩诗见示敬赋二律奉呈 其一》
清代·季芝昌

春晖仍许近宸晖，如此园亭遇亦稀。汉代韦平有堂构，唐家坏亦共枢机。

雕梁旧燕来重贺，乔木新莺喜惯飞。省识君恩深似海，先教合浦返珠玑。

作者简介：季芝昌（1791—1861）字云书，号仙九，江苏江阴人，清末大臣。父麟，直隶钜鹿知县，居官慈惠。嘉庆十八年，捕邪教，焚其籍，免株连数千人。坐捕匪不力，戍伊犁。芝昌年逾四十，成道光十二年一甲三名进士，授编修，散馆第一。未几，大考第三，擢侍读，督山东学政。十九年，大考复第三，擢少詹事，晋詹事，典江西乡试，督浙江学政。母忧归，服阕，擢内阁学士。